Toomas Sildmäe

Toomas Sildmäe (sündinud 21. veebruaril 1959 Võrus) on Eesti ettevõtja, poliitik, autosportlane ja sporditegelane. Sildmäe on lõpetanud 1976. aastal Tartu 2. Keskkooli ja 1980. aastal Tartu Riikliku Ülikooli (õppis majandusteaduskonnas) cum laude. Magistritöö on ta kaitsnud Kanadas Lääne-Ontario Ülikoolis.[viide?] Aastatel 1988–1999 harrastas Toomas Sildmäe autosporti. 1997. aastal jõudis autoralli MM-i etapil 11. ja EM-i etapil 9. kohale. Koos Margus Murakaga võitis ta kaardilugejana Eesti meistrivõistlustel autorallis klassis N 2000+ 1999. aastal kuld-, 1998. aastal hõbe- ja 1997. aastal pronksmedali. Aastatel 1993–2009 oli Sildmäe Eesti Autospordiliidu president (vabastati ametist purjuspäi tekitatud liiklusõnnetuse järel), 2009–2012 juhatuse liige. 2010. aastast on Sildmäe Audru ringraja nõukoja esimees. Aastatel 1994–2001 kuulus ta Eesti Spordi Keskliidu juhatusse, 2000–2001 oli Eesti Olümpiakomitee liige, 2001–2004 Eesti Olümpiakomitee täitevkomitee ja 2001–2005 esindajate kogu liige. Aastail 1989–1993 oli Toomas Sildmäe aktsiaseltsi Finest Hotel Group tegevdirektor.[viide?] Aastatel 1993–1994 oli ta Mart Laari esimese valitsuse majandusminister. Alates 2006 on ta jälle Finest Hotel Groupi juhatuse esimees. 2000. aastal sai Sildmäest Scandic Hotels Eesti juht . 3. oktoobril 2006 müüs ta hotelligrupile Hilton maha oma viimase, 15% suuruse osaluse Eestis kolme hotelli valdavas aktsiaseltsis Scandic Hotels Eesti . Aastatel 1993–1994 oli ta Eesti Vabariigi majandusminister. Sildmäe on Maksumaksjate Klubi liige. Aastatel 1999–2009 oli Sildmäe Hispaania aukonsul Eestis. Ta oli aastatel 2001–2022 erakonna Isamaa liige. 2007 Eesti Kaubandus-Tööstuskoja I klassi aumärk 3. mail 2009, Hispaania kuningapaari Eesti visiidi eelõhtul, rammis purjuspäi autot juhtinud Sildmäe Tallinna kesklinnas mitut sõidukit, sõitis vastu parklapiiret ja lahkus sündmuskohalt. Kui ta kodumaja juurest tabati, tuvastati tal 2,8-promilline joove. 20. mail kutsuti ta Autospordiliidu presidendi kohalt tagasi. Politsei karistas teda rahatrahviga ning juhiloa äravõtmisega neljaks kuuks. Sama aasta septembris sattus Sildmäe kriminaaluurimise alla kahtlustatuna oma abikaasa ja lapse löömises. Novembri keskel lõpetas Põhja ringkonnaprokuratuur kriminaalasja menetlemise oportuniteediga, kuna kahtlustatava süü ei olnud suur ja puudus avalik menetlushuvi. Kohtumääruse kohaselt pidi Sildmäe tegema üldkasulikku tööd, tasuma menetluskulud ning tegema annetuse Tallinna lastehaiglale. Tema vend Tõnis Sildmäe oli Hansapanga tehnoloogiajuht. Tema isa Ilo Sildmäe oli õigusteadlane ja majandusajaloolane, ema Helga Sildmäe (neiuna Kaljumäe, 1927–1996) oli suusataja ja spordipedagoog. Toomas Sildmäe nimetati Tartu Ülikooli auliikmeks 250 000 krooni annetamise eest ülikooli 375. aastapäeva tähistamiseks. Sildmäe kuulub vabamüürlaste http://www.ap3.ee/article/2012/3/9/kes-kuuluvad-vabamuurlaste-seltsi seltsi. Esimeses abielus oli ta Bruno Sauli väimees.[viide?] "Toomas Sildmäe nimetati ülikooli auliikmeks"[alaline kõdulink] UT, 31.05.2007 (vaadatud 20. detsembril 2012) Toomas Sildmäe biograafia ESBL-is (vaadatud 20. detsembril 2012) "Toomas Sildmäe vabastati EAL-i presidendi kohalt" ERR, 20.05.2009 (vaadatud 20. detsembril 2012) "Kes? Mis? Kus?" 2008, lk. 322 "Kes? Mis? Kus?" 2008, lk. 290 Kahe pere lahing Kadrioru pärast "Hispaania saadik: mina Sildmäe saatust ei otsusta"[alaline kõdulink] Delfi, 7. mai 2009 (vaadatud 20. detsembril 2012) "Purjuspäi autosid ramminud Toomas Sildmäe jäi juhiloast ilma" ERR, 16.06.2009 (vaadatud 20. detsembril 2012) "Toomas Sildmäel tuleb teha üldkasulikku tööd" ERR, 02.12.2009 (vaadatud 20. detsembril 2012) "Prokuratuur uurib Sildmäe peretüli" Postimees, 16.09.2009 (vaadatud 20. detsembril 2012) Purjus ärimees Toomas Sildmäe lõhkus Maseratiga kaks autot, Äripäev, 6. mai 2009 Purjuspäi autosid ramminud Toomas Sildmäe jäi juhiloast ilma, ERR Uudised, 16. juuni 2009 Prokuratuur uurib Sildmäe peretüli, Postimees, 16. september 2009 Sildmäe pääses üldkasuliku töö ja annetusega, Postimees, 2. detsember 2009 Biograafia ESBL-is